DOI: 10.14457/tu.the.2015.134
title: แผนธุรกิจสินค้าอลูมิเนียม

description: เนื่องจากบริษัท เอ็นพี อินดัสเตรียล ซัพพลาย จำกัด บริษัทผู้ผลิตชิ้นส่วนอิเล็กทรอนิกส์เพื่อประกอบในเครื่องใช้ไฟฟ้า โดยมีความเชี่ยวชาญพิเศษในการผลิตตัวระบายความร้อน กำลังประสบปัญหาการแข่งขันทางด้านราคาและคุณภาพจากคู่แข่งขันในตลาดทั้งในประเทศและต่างประเทศอย่างหนัก จึงมีการเริ่มผลิตสินค้าในอุตสาหกรรมใหม่ที่สามารถใช้วัตถุดิบร่วมกับแหล่งทรัพยากรเดิมที่มีอยู่ จึงมีการผลิตสินค้าประเภทเฟอร์นิเจอร์อลูมิเนียม ภายใต้ชื่อ บริษัท สยามอลูมิเนียม จำกัด จัดจำหน่ายมาเป็นเวลา 2 ปี แต่เนื่องจากประสบปัญหาในหลายๆ ด้าน ทั้งผู้ขายรายใหญ่ในตลาดและการแข่งขันทางด้านราคาทำให้มีความสนใจที่จะทำวิจัยเพื่อที่จะศึกษาข้อมูลประกอบการตัดสินใจในการออกแบบผลิตภัณฑ์ใหม่และวางแผนในทุกขั้นตอนของธุรกิจจากการศึกษาหาข้อมูลโครงสร้างตลาดของผลิตภัณฑ์อลูมิเนียม พบว่า สัดส่วนการใช้อลูมิเนียมแบ่งตามอุตสาหกรรม ประเภทอุตสาหกรรมที่มีการใช้อลูมิเนียมมากที่สุด 2 อันดับแรก คือ หนึ่ง ธุรกิจไฟฟ้าและอิเล็กทรอนิกส์ สอง การก่อสร้าง และพบข้อมูลเพิ่มเติมเรื่องจำนวนครัวเรือนที่มีแนวโน้มสูงขึ้นอย่างต่อเนื่องทุกปี ทำให้กิจการใหม่เริ่มมองหาผู้ประกอบการที่ทำธุรกิจเกี่ยวกับด้านนี้ จึงมุ่งเน้นไปที่ธุรกิจเกี่ยวกับอสังหาริมทรัพย์และเลือกผู้ให้สัมภาษณ์สำหรับการวิจัยเป็นผู้ที่เชี่ยวชาญหรือดำเนินธุรกิจในตลาดอสังหาริมทรัพย์อยู่แล้วแผนธุรกิจนี้จัดทำขึ้นเพื่อวางแผนในการขยายธุรกิจ ศึกษาความเป็นไปได้ของธุรกิจ วิเคราะห์สภาวะแวดล้อมทั้งภายในและภายนอกบริษัท มีการกำหนดจุดมุ่งหมายขององค์กร และวางแผนการบริหารองค์กรในด้านต่างๆ โดยใช้ Business canvas model เพื่อให้เห็นภาพรวมของธุรกิจที่ชัดเจนและมีการกำหนดจุดประสงค์ เป้าหมายของฝ่ายต่างๆ อย่างชัดเจนและเป็นไปตามจุดประสงค์ที่กำหนดไว้การวิจัยได้มีการสัมภาษณ์เชิงลึกจากผู้ให้สัมภาษณ์โดยแบ่งเป็น 3 กลุ่ม คือ กลุ่มผู้บริโภค กลุ่มตัวแทนจำหน่ายสินค้าอลูมิเนียม และ กลุ่มผู้มีความเชี่ยวชาญมีการทำการตลาดเกี่ยวกับอลูมิเนียมมาเป็นเวลานาน โดยทำการวิจัยแบบ Analytical analysis มีคำถามที่กำหนดไว้ (Structure interview) และมีคำถามปลายเปิดเพื่อให้ได้ข้อมูลหรือข้อคิดเห็นที่มากขึ้น ทำการสัมภาษณ์ทั้งหมด 7 ท่าน พบว่า สินค้าที่น่าสนใจและมีตลาดรองรับ คือ กรอบประตูและกรอบหน้าต่าง เนื่องจากผู้ประกอบการในตลาดที่สนใจคือธุรกิจอสังหาริมทรัพย์ มีความสนใจที่จะซื้อสินค้าประเภทนี้ และมีความต้องการตรงกับความสามารถของบริษัทที่จะตอบสนองได้ การค้นคว้าอิสระมีการวิจัยตลาดเพื่อวิเคราะห์ส่วนแบ่งทางการตลาดและมีการเลือกกลุ่มเป้าหมายหลัก เป็นผู้ประกอบการด้านอสังหาริมทรัพย์ขนาดกลาง เจ้าของหมู่บ้านจัดสรร และ โรงแรมระดับ 1-3 ดาว เพราะหลังจากวิเคราะห์ความน่าสนใจและความเป็นไปได้แล้ว ลูกค้ากลุ่มนี้เป็นลูกค้ากลุ่มที่ควรให้ความสำคัญมากที่สุด จึงมีการกำหนดตำแหน่งทางการตลาดเพื่อให้สอดคล้องกับกลุ่มเป้าหมายและกลยุทธ์ที่กำหนดไว้ในด้านการผลิต กิจการเลือกทำเลที่ตั้งบริเวณเดิม เพราะมีความเหมาะสมหลายอย่าง ทั้งเรื่องทำเลที่ตั้งและความสะดวกในการโยกย้ายพนักงานในช่วงเริ่มต้น แต่ทำการขยายพื้นที่โดยเช่าโกดังบริเวณข้างเคียงเพิ่มเติม เนื่องจากพื้นที่ไม่เพียงพอและต้องการแบ่งการทำงานเพื่อให้เป็น บริษัท สยามอลูมิเนียม จำกัด อย่างชัดเจน มีการวางแผนผังโรงงานใหม่และวางแผนเรื่องการจัดซื้อ การเลือกผู้ผลิต เพื่อให้ได้สินค้าที่เป็นไปตามที่กำหนดไว้ รวมถึงการวางโครงสร้างองค์กร การบริหารทรัพยากรบุคคล เพื่อให้บริษัทมีความมั่นคงและดำเนินงานอย่างเป็นระบบมากขึ้นส่วนด้านการเงิน มีการกำหนดวัตถุประสงค์และเป้าหมายทางการเงินที่ชัดเจน เนื่องจากที่ผ่านมา บริษัท สยามอลูมิเนียม จำกัด ยังไม่เคยวางแผนทางการเงิน ประเมินรายได้และคำนวณความคุ้มค่าในการลงทุน แผนธุรกิจนี้ได้ทำการประเมินโดยใช้สมมติฐานทางการเงินตามข้อมูลที่ใกล้เคียงความจริงมากที่สุด จากข้อมูลการประเมินยอดขาย ค่าใช้จ่าย พร้อมทั้งการชำระคืนดอกเบี้ยด้วยการดำเนินงานในระยะยาวเป็นระยะเวลา 5 ปีนั้น พบว่า ถึงแม้จะกำหนดตัวเลขทางการเงินอยู่บนพื้นฐานของความเสี่ยงแล้ว ผลตอบแทนก็ยังเป็นที่น่าพอใจ นอกจากนั้นยังมีการจำลองสถานการณ์ที่คาดการณ์ว่าดีที่สุดและเลวร้ายที่สุด มีการวัดความไวต่อการเปลี่ยนแปลงของ การเติบโตของยอดขาย การเพิ่มขึ้นหรือลดลงของค่าใช้จ่ายทางตรงซึ่งก็คือวัตถุดิบและค่าใช้จ่ายในการบริหารของบริษัทสุดท้าย บริษัทมีการวิเคราะห์เหตุการณ์ฉุกเฉินที่อาจเป็นไปได้ในแผนกต่างๆ ของบริษัท พร้อมกับเตรียมตัวหาทางป้องกันเพื่อรับมือกับเหตุการณ์ที่อาจเกิดขึ้นและส่งผลกระทบต่อธุรกิจได้ รวมไปถึงการวางแผนในอนาคต ทำการขยายตลาดให้มากขึ้น เพื่อให้ธุรกิจเติบโตขึ้นในอนาคต